Sixth Street

Sixth Street merupakan album EP oleh penyanyi wanita Malaysia, Yuna yang dikeuarkan pada 7 Mei 2013 di Amerika Syarikat oleh Verve Records. Lagu "Let Love Come Through" dan "I Wanna Go" dikeluarkan sebagai single utama EP ini. "I Wanna Go" kemudiannya dimuatkan dalam album Nocturnal yang dikeluarkan pada Oktober 2013.

Latar belakang
Sixth Street diumumkan secara rasmi oleh Yuna pada April 2013. Ia merupakan EP kedua Yuna yang dikeluarkan pada 7 Jun 2013 selepas EP pertamanya yang menggunakan namanya sebagai judul album yang dikeluarkan pada 2008. Beliau menjelaskan: "Sixth Street mungkin merupakan satu lembaran baru bagi saya. Semua lagu ditulis di apartmen saya di mana saya paling selesa, dan pada ketika itu saya memahami siapa saya dan tahu apa yang saya rasa tentang kehidupan." EP merupakan rakaman pertama Yuna setelah mengikat kontrak rakaman dengan Verve Music Group milik David Foster selepas meninggalkan Fader Label.

Single
"Let Love Come Through" duet bersama Kyle dikeluarkan sebagai single pertama untuk Sixth Street.

"I Wanna Go" dikeluarkan pada 17 Jun 2013 sebagai single kedua. Lagu ini kemudiannya dimuatkan dalam album Nocturnal yang dikeluarkan lima bulan kemudian.

Ulasan kritis
Sixth Street menerima ulasan positif daripada pengkritik muzik. Kenneth Chaw dari The Star Online menulis: "Semua rakyat Malaysia pasti perlu memuat turun satu salinan album. Tetapi lebih daripada sekadar sokongan untuk bakat tempatan, Sixth Street mempunyai semua perkara yang kita suka mengenainya (Yuna),". Shelby Lum dari The Lantern pula mengulas: "Beliau (Yuna) menyentuh kedalaman terlalu banyak seperti muzik latar belakang di Sixth Street. Adakah anda mendengarnya di lif, tidak, tetapi anda pasti mendengarnya di kedai." Chanun Poomsawai dari The Bangkok Post berkata: "Tidak seperti album sulungnya, Sixth Street bersandar pada bahagian yang lebih jazzy. Nasib baik, walaupun, Yuna mempunyai suara yang unik yang menghalangnya daripada menjadi pesta bossa nova secara keseluruhan,".

Senarai runut

Sejarah keluaran

Rujukan

Pautan luar
 

EP 2013
EP Yuna